joelniklaus/EU_Wikipedias huggingface dataset:
BA CityFlyer

BA CityFlyer on British Airwaysin omistama alueellinen lentoyhtiö. Yhtiö operoi reittiverkostoa Eurooppaan ja Iso-Britanniaan London Cityn lentoasemalta. Yhtiö on täysin British Airwaysin omistuksessa ja operoi BA:n väreissä, nimillä ja lennonnumeroin.

Historia 
British Airwaysin kauppa BA Connectista Flybelle vuonna 2007 ei sisältänyt London City Airportilla olevia kymmentä Avro RJ100 -suihkukonetta. Tämä johti BA:n päätökseen elvyttää entinen Gatwick-pohjainen CityFlyer-express, joka oli integroitu osaksi BA:ta 2001.

Laivasto

Laivaston keski-ikä heinäkuussa 2022 on 11,1 vuotta.

Ennen vuotta 2009 BA CityFlyer operoi Avro RJ85- ja Avro RJ100- koneilla. Tammikuussa 2021 yhtiö lopetti Embraer 170 -koneiden käytön koronaviruspandemian aiheuttaman matkustamisen vähenemisen seurauksena.

Kohteet
BA CityFlyer lentää seuraaviin kohteisiin:

 Alankomaat
Amsterdam - Schipholin kansainvälinen lentoasema
Rotterdam - Rotterdamin lentoasema
 Espanja
Alicante - Alicanten lentoasema (kausittainen)
Barcelona - Barcelonan lentoasema (kausittainen)
Granada - Federico García Lorcan lentoasema
Ibiza - Ibizan lentoasema
Madrid - Madrid-Barajasin lentoasema
Mahón - Menorcan lentoasema (kausittainen)
Málaga - Málagan lentoasema
Palma de Mallorca - Palma de Mallorcan lentoasema
Reus - Reusin lentoasema (kausittainen)
 Italia
Firenze - Peretolan lentoasema
Venetsia - Marco Polon kansainvälinen lentoasema
 Portugali
Faro - Faron lentoasema (kausittainen)
 Ranska
Angers - Angers – Loiren lentoasema (kausittainen)
Chambéry - Chambéryn lentoasema (kausittainen)
Nizza - Côte d’Azurin kansainvälinen lentoasema (kausittainen)
Quimper - Quimper – Cornouaillen lentoasema (kausittainen)
 RuotsiTukholma - Arlandan kansainvälinen lentoasema SaksaDüsseldorf - Düsseldorfin kansainvälinen lentoasema
Frankfurt - Frankfurt am Mainin lentoasema SveitsiGeneve - Geneven kansainvälinen lentoasema (kausittainen)
Zürich - Zürichin kansainvälinen lentoasema Yhdistynyt kuningaskunta EnglantiLontoo - London City Airport solmukohtaManchester - Manchesterin lentoasema SkotlantiAberdeen - Aberdeenin lentoasema
Edinburgh - Edinburghin lentoasema
Glasgow - Glasgow’n kansainvälinen lentoasema Yhdistyneen kuningaskunnan erillisalueetMansaari - Mansaaren lentoasema

Entiset kohteet
BA CityFlyer on lentänyt säännöllisiä lentoja myös seuraaviin kohteisiin: EspanjaBarcelona - Barcelonan lentoasema (säännölliset lennot lopetettu, BA CityFlyer lentää yhä kausittaisia lentoja) IrlantiDublin - Dublinin lentoasema ItaliaMilano - Malpensan kansainvälinen lentoasema PuolaVarsova - Frédéric Chopinin kansainvälinen lentoasema RanskaLyon - Saint-Exupéryn kansainvälinen lentoasema Tanska'''
Kööpenhamina - Kööpenhaminan lentoasema

Lähteet

Aiheesta muualla 

British Airways
Marjalavat

Marjalavat (Helwingia) on omaan heimoonsa marjalapakasveihin (Helwingiaceae) kuuluva kasvisuku, jossa on kolme lajia. Lajit ovat kotoisin Himalajalta Japaniin ulottuvalta alueelta.

Tuntomerkit 
Kasvit ovat ainavihantia pensaita tai pieniä puita. Lehden yläpinnalla on siihen kiinni kasvanut kukinto. Korvakkeet ovat pienet ja ripsuiset. Kukissa on vain yksi kehälehtikiehkura, sikiäin on kehänpäällinen, ja hedelmä on luumarja.

Marjalavat ovat tavallisesti ainavihantia. Kasveissa on flavoneja ja iridoideja. Varressa on syysoluja, jotka muodostavat kuituja, ja piijyväsiä. Tavallisesti kasvia peittää vahainen pintakelmu eli kutikula, mutta se voi puuttuakin. Kasvit ovat kaksikotisia, hede- ja emikukat sijaitsevat eri kasviyksilöissä. Kukat sijaitsevat viuhkomaisissa rykelmissä, ja niissä on yksikiehkurainen kehä, jossa on kolmesta viiteen kehälehteä, joiden kärjet ovat enemmän tai vähemmän taipuneet. Hedekukissa ei ole näkyvissä emiön jäänteitä eikä emikukissa joutoheteitä. Ensin mainituissa on heteiden välissä mettä erittävä pohjuskehrä. Sikiäin on yhdislehtinen, tavallisesti neljän, joskus kahden tai kolmen, emilehden muodostama. Siemenaihe on apotrooppinen (taipunut poispäin sikiäimen keskustasta), sen varsi ja kalvo ovat paksuja. Siemenkuori on ohut ja endospermi on heikosti kirjava. Kromosomiluku on n = 19.

Luokittelu 
Takhtajan (1997) sisällytti Helwingiales-lahkon ylälahkoon Aralianae, ja Cronquist (1981) vei suvun kanukkakasvien (Cornaceae) heimoon. Nyt heimoa pidetään orjanlaakerikasvien (Aquifoliaceae) sukulaisena.

Suvussa on kolme tai neljä lajia:
 Helwingia chinensis Batalin
 Helwingia himalaica Hook.f. & Thomson ex C.B.Clarke
 Helwingia japonica (Thunb.) F.Dietr. – verkkomarjalapa
 Helwingia omeiensis (W.P.Fang) H.Hara & S.Kuros.

Lähteet 
 Stevens, P. F. 2001–: Angiosperm Phylogeny Website. http://www.mobot.org/mobot/research/apweb/

Viitteet 

Aquifoliales
Atland

Atland on espanjankielinen heavy/power metal -yhtye. Se perustettiin Zaragozassa vuonna 2000.

Jäsenet 
 Chusé Miguel Joven – laulu
 José Ignacio Cavero – kitara
 Cristian Ferrándiz – kitara
 Alberto Serrano – basso
 Chesus Monforte – rummut
 Judith Ramón – koskettimet

Julkaisut

Wings of Tomorrow (2006) 
 Promised lie
 Inquisition
 Wings of tomorrow
 Blind slaves
 Let children play
 Passion and hate
 Helena dreams

Opera Prima (2008) 
 Preludio
 Madre Gaia
 Un mundo perfecto
 La leyenda del cielo y la tierra
 En mis sueños
 Requiem por un hermano
 Liberación
 Partorgan (instrumental)
 Princesa
 Un día de invierno
 Mente de cristal
 El Último canto del cisne

Marboré (2011) 
 Fausto
 Nuevo Amanecer
 Las Alas del Mañana
 Odio y Pasión
 Marboré
 Tempus Fugit
 Burning the Night
 Bonus Track - Marboré (aragonés)

Aiheesta muualla
Viralliset sivut

Espanjalaiset power metal -yhtyeet
Heavy metal -yhtyeet
Oskar Pihl

Oskar Woldemar Pihl (11. helmikuuta 1890 Moskova – 22. elokuuta 1959 Helsinki) oli suomalainen jalokiviseppämestari ja kunniamerkkien suunnittelija.


Elämä 
Oskar Pihl oli kultaseppäsukua sekä äitinsä että isänsä puolelta. Hänen vanhempansa olivat kultaseppämestari Knut Oskar Pihl ja kultaseppämestari August Holmströmin tytär Fanny Florentina Holmström. Hänen sisarensa Alma Pihl oli yksi Fabergén tunnetuimmista korusuunnittelijoista.

Ura 
Oskar Pihl aloitti uransa piirtäjänä enonsa, kultaseppämestari Albert Holmströmin (1876–1925) liikkeessä Pietarissa. Holmström oli Fabergén jalokiviseppämestari, jonka työhuone valmisti suurimman osan yrityksen jalokivikoruista. Pihl sai kultasepän koulutuksen Holmströmin työhuoneella. 

Työskennellessään Holmströmin työpajassa Pihl suunnitteli Fabergélle useita pieniä esineitä, kuten emaloituja solmioneuloja. Hänen leimansa Fabergélle tekemissään esineissä oli ”OP”. 

Venäjän vallankumouksen jälkeen Oskar Pihl muutti Suomeen. Hän opiskeli vuosina 1922–1925 Taideteollisuuskeskuskoulussa Helsingissä ja tuli kultaseppä Alexander Tillanderin yrityksen palvelukseen 1925. Pihl toimi Tillanderilla kultaseppänä ja suunnittelijana ja sittemmin yrityksen taiteellisena johtajana aina kuolemaansa 1959 saakka.

Hänen tunnetuimmat suunnittelutyönsä ovat  Suomen Leijonan Ritarikunnan kunniamerkit sekä Suomen Olympialainen ansioristi ja -mitali. Lisäksi hän piirsi Mannerheim-ristin Akseli Gallen-Kallelan suunnittelemien Vapaudenristien pohjalta.

Pihl on saanut Suomen Leijonan I luokan ritarimerkin ja Suomen Valkoisen Ruusun Ritarimerkin.

Lähteet

Aiheesta muualla
 Oskar Pihl kunniamerkkien suunnittelijana. Ritarikuntien kanslia.

Suomalaiset kultasepät
Suunnittelijat
Vuonna 1890 syntyneet
Vuonna 1959 kuolleet
Pietarinsuomalaiset
Karl Gustaf Hjalmar Armfelt

Karl Gustaf (Carl Gustav) Hjalmar Armfelt (1873–1959) oli suomalaissyntyinen kultaseppä Fabergén palveluksessa.

Armfelt syntyi Suomessa vuonna 1873 joko Hangossa tai Artjärvellä. Vuonna 1886 hän meni oppipojaksi suomalaisen kultaseppä Paul Sohlmanin työpajaan Pietariin. Hänestä tuli kisälli vuonna 1891. Fabergén mestarina hän työskenteli vuodesta 1895 alkaen. Fabergélla hän käytti esineissään merkkiä ЯА. Armfeldt työskenteli myös kultaseppä Anders Nevalaisen alaisuudessa. Hänen uransa jatkui Pietarissa aina vuoteen 1916 asti. Hänen tunnetuimpia tuotteitaan olivat erilaiset metalli-, puu- tai kivikehykset.

Venäjän vallankumouksen jälkeen hän muutti Suomeen ja työskenteli Hämeenlinnassa kultaseppänä vuosina 1925–1937.

Lähteet
 Ulla Tillander-Godenhielm, Personal and Historical Notes on Fabergé's Finnish workmasters and designers (s. 41) (1980)
 H. C. Bainbridge, Peter Carl Fabergé: Goldsmith and Jeweller to the Russian Imperial Court (1966)
 М. М. Постникова-Лосева, Н. Г. П. Платонова, Б. Л. Ульяноа, ЗОЛОТОЕ И СЕРЕБРЯНОЕ ДЕЛО XV-XX вв. (2003)
 Gerard Hill, G. G. Smorodinova and B. L. Ulyanova, Fabergé and the Russian master Goldsmiths (2008)

Viitteet

Suomalaiset kultasepät
Vuonna 1873 syntyneet
Vuonna 1959 kuolleet
Pietarinsuomalaiset
Hirsutismi

Hirsutismi tarkoittaa naisilla esiintyvää liiallista karvankasvua kehon alueilla, joissa tyypillisesti kasvaa karvaa lähinnä miehillä. Näitä alueita ovat esimerkiksi ylähuuli, leuka, rintakehä, alavatsa ja selkä.

Hirsutismin toteaminen on jossain määrin tulkinnanvaraista, sillä normaalin karvoituksen ja liikakarvoituksen ero on jossain määrin makuasia. Joidenkin arvioiden mukaan sitä esiintyy 5-10%:lla naisista, mutta joidenkin arvioiden mukaan esiintyvyys on jopa 15-50%. Tyypillinen syy on hirsutismille on munasarjojen monirakkulaoireyhtymä, jota esiintyy noin 5-15 prosentilla naisista.

Hirsutismi ei useimmiten ole merkki mistään vakavammasta ja sitä voidaankin hoitaa yksinkertaisesti karvoja poistamalla. Toisin kuin jotkut luulevat, karvojen poistaminen ei kiihdytä niiden kasvua. Karvankasvua voi hillitä myös eflornitiiniä sisältävällä voiteella. Eflornitiini hoitaa kuitenkin vain oiretta, ei sen taustalla olevaa syytä. Tämä tarkoittaa sitä, että karvankasvu palaa ennalleen, kun voiteen aktiivinen käyttö lopetetaan.

Milloin lääkäriin? 
Runsas karvankasvu naisilla ei yleensä vaadi lääkärin hoitoa. Lääkäriin kannattaa kuitenkin hakeutua, mikäli karvankasvu on alkanut nopeasti tai mikäli karvankasvun ohella esiintyy muita oireita, kuten äänen madaltumista, hiustenlähtöä tai kuukautiskierron häiriöitä. Tällöin taustalla saattaa olla hormonitoiminnan häiriö.

Lähteet

Aiheesta muualla
Therepia Fennican määritelmä

Karvat
Ihotaudit

zh:多毛症
Tšekkoslovakian sosialistinen tasavalta

Tšekkoslovakian sosialistinen tasavalta (tšekiksi ja , lyh. ČSSR) oli kylmän sodan aikainen valtio Euroopassa.

Perustaminen 
Neuvottelut Tšekkoslovakian perustamisesta Eduard Benešin johdolla alkoivat Moskovassa vuonna 1943.
Toisen maailmansodan lopulla 1945 pääasiassa Neuvostoliitto vapautti tasavallan saksalaisten miehityksestä. Josif Stalin oli tyytyväinen kommunistien osuuteen "Kansallisen rintaman" työläisten ja talonpoikien muodostamassa hallituksessa vuonna 1945. Kommunistien kannatus oli hyvä vuoden 1946 vaaleissa ja kommunistit pysyivät "Kansallisen Rintaman" hallituksessa. Klement Gottwald valittiin Tšekkoslovakian pääministeriksi kommunistien vaalivoiton myötä vuonna 1946. Kuitenkin, toive Moskovassa oli hiipumassa  kommunistien voittoon  seuraavissa vaaleissa 1948 toukokuussa 1947. Kremlin raportissa todetaan, että "taantumukselliset elementit" ylistävät länsimaista demokratiaa oli vahvistunut. Klement Gottwaldin johtama kommunistien vallankaappaus tapahtui helmikuussa 1948. Tšekkoslovakia oli kommunistien vallassa helmikuusta 1948 lähtien. Tšekkoslovakian sosialistinen tasavalta syntyi vuonna 1960, kun hyväksyttiin sosialistinen perustuslaki.

Prahan kevät oli vuonna 1968 poliittisesti liberaali ajanjakso kommunistisessa Tšekkoslovakiassa. Tilanne päättyi Varsovan liiton miehitykseen.

Kommunistivalta loppui rauhanomaisesti loppuvuonna 1989 olleen Samettivallankumouksen seurauksena ja syntyi Tšekin ja Slovakian liittotasavalta.

Katso myös 
Tšekkoslovakia
Tšekkoslovakian vallankaappaus 1948

Lähteet

Aiheesta muualla 

Kommunistiset valtiot
Sosialistiset valtiot
Tšekkoslovakian historia

es:Checoslovaquia#República Socialista de Checoslovaquia (1960-1990)
ru:Чехословакия#Чехословацкая Социалистическая Республика (ЧССР) (1960—1990)
Miikka Lönnqvist

Miikka Lönnqvist (s. 6. heinäkuuta 1989 Koski Hl.) on suomalainen poliitikko ja järjestöjohtaja. Nykyisin Lönnqvist toimii Suomen sosiaali ja terveys ry:n hallintojohtajana. Aikaisemmin hän on toiminut muun muassa Sosialidemokraattisten Nuorten pääsihteerinä sekä SAMOKin ja  Nuorten Kotkien toiminnanjohtajana. Koulutukseltaan hän on valtiotieteiden kandidaatti. 

Lönnqvist toimii valtuutettuna Hollolan kunnanvaltuustossa ja kunnan elinvoimavaliokunnan puheenjohtajana. Aiemmin Lönnqvist on toiminut Hollolassa mm. kunnanhallituksen jäsenenä. Ennen Hämeenkosken sulautumista osaksi Hollolaa Lönnqvist toimi Hämeenkosken kunnanvaltuustossa, kunnanhallituksen varapuheenjohtajana sekä keskusvaalilautakunnan puheenjohtajana vuosina 2009-2015.

Lönnqvist on toiminut Hämeen Sosialidemokraattien varapuheenjohtajana vuosina 2011-2018.

Valtakunnallisella tasolla Lönnqvist toimii Nuorten Kotkien varapuheenjohtajana, jäsenenä Sosiaali- ja terveysjärjestöjen avustusasioiden neuvottelukunnassa sekä Työväen Opintorahaston hallituksen puheenjohtajana. Aiemmin hän on toiminut muun muassa Valtion nuorisoneuvostossa, TSL:n ja Demo ry:n hallituksissa sekä SDP:n puoluevaltuustossa.

Lönnqvist on toiminut aiemmin myös kansanedustaja Satu Taiveahon eduskunta-avustajana.

Lähteet

Aiheesta muualla 
 Miikka Lönnqvist SAMOKin toiminnanjohtajaksi
 Miikka Lönnqvist Demarinuorten pääsihteeriksi
 Demarit pitivät asemansa Hämeenkoskella 
 Hollolan kunnanhallitus
Hollolan kuntapolitiikan kärkipaikat Teemu Kinnarille ja Jari Ronkaiselle

Suomen Sosialidemokraattisen Puolueen poliitikot
Vuonna 1989 syntyneet
Elävät henkilöt
Liiriat

Liiriat (Ixiolirion) on yksisirkkaissuku, johon kuuluu neljä lajia ja joka on liiriakasvien (Ixioliriaceae) heimon ainoa suku.

Levinneisyys 
Lajit kasvavat Egyptistä Keski-Aasiaan ulottuvalla alueella ().

Tuntomerkit 
Liiriat ovat pystyjuurakkoisia ruohoja, joiden lehdet ovat kärjestään lieriömäisiä. Kukinto on terttumainen, lähes sarjamainen, ja lehdellinen. Kukat ovat melko kookkaita, sinisiä ja lyhyen putkimaisia. Sikiäin on kehänalainen, luotti kolmiliuskainen. Hedelmissä on kulmikkaat siemenet, joissa on endospermi eli siemenvalkuainen. Sirkkalehdet jäävät valkoisiksi jopa siemenen itämisen jälkeen valolle altistuneina.

Luokittelu 
Liiriakasvit kuuluvat Asparagales-lahkoon, ja sen lähin sukulainen on chilentähtikasvien (Tecophilaeaceae) heimo. Heimojen muodostamaa evoluutiopuun haaraa luonnehtivat mukulamaiset varret, kierteinen lehtiasento, tupelliset lehdet, melko kookkaat kukat, uloimpien kehälehtien tylppäpäisyys tai sukasellisuus, kehätorven lyhyys, heteiden kiinnittyminen kehätorven suulle ja siemenen pitkä alkio.

Liiriat liitettiin aiemmin usein narsissikasveihin (Amaryllidaceae), joiden valtaosasta ne poikkeavat lehtevän kukintovanan, sinisten kehälehtien ja alkaloidien puuttumisen suhteen.

Lajit 
Liirioiden sukuun luetellaan neljä hyväksyttyä lajia:
 Ixiolirion ferganicum Kovalevsk. & Vved.
 Ixiolirion karateginum Lipsky
 Ixiolirion songaricum P.Yan
 liiria (Ixiolirion tataricum) (Pall.) Schult. & Schult.f.

Käyttö 
Liiriaa (Ixiolirion tataricum) kasvatetaan huonekasvina.

Lähteet 
 Finto: Kassu – Kasvien suomenkieliset nimet: Liiriat (Ixiolirion)
 Räty, E. ja Alanko, P. 2004: Viljelykasvien nimistö. Puutarhaliitto. 951-8942-57-9
 Stevens, P. F. 2001–: Angiosperm Phylogeny Website. http://www.mobot.org/mobot/research/apweb/

Viitteet 

Asparagales
Yhdysvaltain presidentinvaalit 1920

Yhdysvaltain presidentinvaalit 1920 järjestettiin 2. marraskuuta 1920. Vaalit voitti republikaani Warren Harding haastajanaan demokraatti James M. Cox. Vaalien tärkeimpiä kysymyksiä olivat ensimmäisen maailmansodan jälkeiset rauhansopimukset ja Yhdysvaltain jäsenyys Kansainliitossa.

Entisen presidentin, Theodore Rooseveltin mahdollisuuksiin republikaanien ehdokkaana uskottiin vahvasti, mutta hän kuoli sydänkohtaukseen 6. tammikuuta 1919. Täten Warren Hardingista tuli puolueen "musta hevonen" -ehdokas.

Vaalit olivat ensimmäiset Yhdysvaltain presidentinvaalit, joissa naiset saivat äänestää. Tämä ilmeni äänestäneiden määrän merkittävänä kasvuna.

Ehdokkaat 
Demokraattinen puolue:
James M. Cox, Ohion kuvernööri
William Gibbs McAdoo, entinen valtiovarainministeri
Alexander Mitchell Palmer, oikeusministeri
Al Smith, New Yorkin kuvernööri
John W. Davis, suurlähettiläs
Edward I. Edwards, New Jerseyn kuvernööri
Woodrow Wilson, Yhdysvaltain istuva presidentti
Robert Latham Owen, senaattori
Republikaaninen puolue:
Warren Harding, senaattori
Leonard Wood, majuri
Frank Orren Lowden, Illinoisin kuvernööri
William Johnson, senaattori
William Cameron Sproul, Pennsylvanian kuvernööri
Nicholas Murray Butler, Columbian yliopiston johtaja
Calvin Coolidge, Massachusettsin kuvernööri
Robert M. La Follette, senaattori
Theodore Roosevelt, Yhdysvaltain entinen presidentti (kuoli ennen vaaleja)
Sosialistinen puolue:
Eugene V. Debs, ammattiyhdistysjohtaja

Lähteet

Aiheesta muualla 
Geoelections - Kartta vuoden 1920 presidentinvaalien annetuista äänistä 

Vuoden 1920 vaalit
Presidentinvaalit 1920
Dallapénpuisto

Dallapénpuisto () on puisto Helsingin Vallilassa. Puisto on rakennettu entisen ratapiha-alueen paikalle; se sijaitsee Harjun nuorisotalon vieressä Aleksis Kiven kadun, Teollisuuskadun ja Kustaankadun rajaamalla alueella. 

Puiston nurmikentät nousevat kolmessa kohtaa pyramidin muotoisiksi kumpareiksi. Kumpareet myös rajaavat puistoa ja antavat suojaa lähikatujen liikenteeltä. Puiston keskiosassa on kivetty aukio, jota ympäröivät penkit, valaisinpollarit ja kynäjalavien rivit.

Puisto on saanut nimensä Dallapé-orkesterin mukaan. Monet tanssiorkesterin jäsenet ovat asuneet Aleksis Kiven kadun varrella ja sen lähialueilla Vallilassa ja Kalliossa. Puiston valmistumista juhlittiin puistotansseilla 9. syyskuuta 2005. Esiintyjänä oli kahdeksanmiehinen Dallapé-orkesteri. Dallapé perustettiin syyskuussa 1925, joten puiston avajaiset osuivat yhteen orkesterin 80-vuotispäivien kanssa. Orkesterin historiaa esitellään taulussa, joka on kiinnitetty puiston reunalla sijaitsevan punatiilisen muuntamorakennuksen seinään.

Puiston tienoilla oli 1800-luvun alkuun saakka Sörnäisten järvi.

Lähteet
 Helsingin kaupunki: Rakennusvirasto: Viheralueet: Puistot: Puistot alueittain: Dallapénpuisto

Aiheesta muualla 

Helsingin puistot
Vallila
Wasenius (suku)

Wasenius (myös Vasenius) on suomalainen porvarissuku.

Suvun ensimmäinen tunnettu jäsen oli hämeenlinnalainen porvari Matts Eerikinpoika (n. 1695–1743), joka käytti 1740-luvulla sukunimeä Wassén tai Waseen. Hänen poikansa omaksuivat nimen muodossa Wasenius. Suku vaikutti hänen jälkeensä kahden polven ajan porvareina Hämeenlinnassa, mutta 1800-luvun alussa osa hänen pojanpojan pojistaan siirtyi Turkuun ja Helsinkiin. Näihin kuului muun muassa liikemies ja kirjakauppias Gustaf Otto Wasenius. Hänen 1832 rakennuttamansa Annalan huvila Helsingissä oli suvun omistuksessa vuoteen 1940.

Jäseniä
 Adolf Johan Wasenius (1787–1832), senaatin esittelijäsihteeri, päätoimittaja, G. O. Waseniuksen veli
 Gustaf Otto Wasenius (1789–1852), kirjakustantaja ja kirjakauppias, Waseniuksen kirjakaupan perustaja
 Adolf Wasenius (1829–1903), liikemies ja porvarissäädyn jäsen valtiopäivillä, G. O. Waseniuksen poika
 Carl Wasenius (1821–1899), musiikinopettaja ja kapellimestari, G. O. Waseniuksen pikkuserkku
 Valfrid Vasenius (1848–1928), kirjallisuudentutkija, G. O. Waseniuksen poika
 Karl Fredrik Wasenius (1850–1920), musiikkikriitikko ”Bis”, Carl Waseniuksen poika
 Gösta Wasenius (1863–1939), Helsingin palopäällikkö ja urheilumies, G. O. Waseniuksen pojanpoika
 Ernst Wasenius (1864–1949), hammaslääkäri ja lintutieteilijä, Gösta Waseniuksen veli
 Leonard Wasenius (1866–1938), Tervakoski Oy:n johtaja, Adolf Waseniuksen poika
 Carl Johan Gustaf Wasenius (1883–1943), sellisti, K. F. Waseniuksen poika
 Erik Wasenius (1894–1938), jääkärieverstiluutnantti, Gösta Waseniuksen poika
 Margaretha von Bahr (1921–2016), tanssija, C. J. G. Waseniuksen tytär

Äitinsä puolelta Waseniuksiin kuuluvat muun muassa laulaja Riki Sorsa ja tuottaja Robert von Bahr. Pikaluistelun maailmanmestari Birger Wasenius (1911–1940) kuului ilmeisesti eri sukuun.

Lähteet

Suomalaiset suvut
Leskenlehdet

Leskenlehdet (Tussilago) on asterikasvien heimoon kuuluva suku. Parhaiten tunnettu kasvi suvussa on leskenlehti (Tussilago farfara).

Leskenlehti on nykyisin ainoa sukuun hyväksytty laji, mutta historiallisesti siihen on sijoitettu melko paljon lajeja. Leskenlehdet kuvannut Carl von Linné sijoitti sukuun alun perin muun muassa ruttojuuret (Petasites), alppitupsun (Homogyne alpina) ja Chaptalia- ja Leibnitzia-sukujen kasveja.

Lähteet 

Asterikasvit
Flufenaamihappo

Flufenaamihappo (C14H10F3NO2) on N-fenyyliantraniilihapon johdannainen, jota käytetään tulehduskipulääkkeenä.

Vaikutusmekanismi ja käyttö
Flufenaamihappo estää syklo-oksigenaasientsyymien toimintaa ja siten tulehdusta aiheuttavien prostaglandiinien synteesiä. Sen on todettu myös salpaavan kalsium- ja kaliumionikanavia ja inhiboivan aldo-ketoreduktaasientsyymien toimintaa. Näiden vaikutus kivunlievittämiseen on epäselvä, mutta aldo-ketoreduktaasin estyminen voi ehkäistä syöpää.

Flufenaamihappoa käytetään keskivaikean tai kovan lihas- tai nivelperäisen kivun, esimerkiksi reuman aiheuttaman kivun, lieventämiseen. Sitä voidaan käyttää sekä oraalisesti että topikaalisesti joko yksin tai muiden lääkeaineiden kanssa. Usein sitä käytetään verenohennuslääkkeenä käytetyn varfariinin kanssa. Flufenaamihapon pitkäaikaista käyttöä ei suositella mahdollisen munuaistoksisuuden vuoksi. Muita haittavaikutuksia voivat olla maha- ja suolisto-oireet ja huonovointisuus. Toisinaan flufenaamihappoa käytetään sen alumiinisuolana alumiiniflufenaattina, joka ei ärsytä yhtä voimakkasti suolistoa kuin vapaa happo.

Synteesi
Flufenaamihappoa syntetisoidaan 2-klooribentsoehaposta ja 3-trifluorimetyylianiliinista kaliumkarbonaatilla käsittelemällä kuparikatalyytin läsnä ollessa. Flufenaamihappoa voidaan käyttää toisen tulehduskipulääkkeen etofenamaatin synteesissä.

Lähteet

Tulehduskipulääkkeet
Lentopallon miesten Afrikan olympiakarsinta 2012

Karsinta Lontoon olympiakisojen lentopalloturnaukseen suoritettiin Afrikan maiden osalta Yaoundessa, Kamerunissa 17. - 21. tammikuuta 2012. Tunisia voitti kaikki ottelunsa ja selviytyi suoraan olympiakisoihin. Egypti sai vielä mahdollisuuden maailmankarsinnan kautta.

Sarjataulukko 

 Niger luopui osanotosta.

Lähteet 

 http://www.todor66.com/volleyball/Africa/Men_OQ_2012.html

Miesten Afrikan olympiakarsinta 2012
Kamerunin urheilu
Lentopallon miesten Etelä-Amerikan olympiakarsinta 2012

Karsinta Lontoon olympiakisojen lentopalloturnaukseen suoritettiin Etelä-Amerikan maiden osalta Almirante Brown Municipal Sports Centressa, Argentiinassa 11. - 13. toukokuuta 2012. Argentiina voitti kaikki ottelunsa ja selviytyi suoraan olympiakisoihin.

Sarjataulukko 

Argentiina olympiaturnaukseen. Venezuela jatkaa maailmankarsintaan.

Lähteet 

 http://www.todor66.com/volleyball/South_America/Men_OQ_2012.html

Miesten Etelä-Amerikan olympiakarsinta
Miesten Etelä-Amerikan olympiakarsinta 2012
Aromaattisten L-aminohappojen dekarboksylaasi

Aromaattisten L-aminohappojen dekarboksylaasi (EC 4.1.1.28, synonyymit: dopadekarboksilaasi, tryptofaanidekarboksylaasi, 5-hydroksitryptofaanidekarboksylaasi, AAAD) on lyaaseihin kuuluva entsyymi.

AAAD katalysoi useita dekarboksylaatioreaktioita: levodopasta dopamiiniksi, 5-hydroksitryptamiinista serotoniiniksi ja tryptofaanista tryptamiiniksi. Entsyymin tarvitsema kofaktori on pyridoksaalifosfaatti. Tavallisesti AAAD ei ole tahtia rajoittava vaihe dopamiinin ja serotoniinin synteesissä, siitä kuitenkin tulee tahtia rajoittava entsyymi levodopaa tai 5-hydroksitryptamiinia ottavilla. AAAD on reaktionopeutta rajoittava entsyymi trace amiinien synteesissä. Parkinsonin taudin hoidossa käytetty karbidopa on periferaalisesti vaikuttava AAAD-estäjä, joka estää dopamiinin synteesin ennenaikaisesti. Soijasta löytyvä isoflavonoidi genisteiini on luontainen AAAD-estäjä.

Katso myös 
 Aminohapot

Lyaasit
Jukka Hynynen

Jukka "JuKa" Hynynen (s. 1980 Kuopio) on suomalainen musiikkituottaja ja muusikko. 

Hän on vaikuttanut useiden kotimaisten ja ulkomaisten artistien levyillä (muun muassa virolainen Iiris sekä suomalaiset Lovex, 15 Minutes Before The Dive, Sami Saari, Kraka, Tera) eri rooleissa, kuten säveltäjänä, sanoittajana, muusikkona, tuottajana, äänittäjänä ja miksaajana. Hynynen toimi myös rumpalina kaksi levyä tehneessä Kraka-yhtyeessä.

Vuosina 2010–2012 Jukka Hynynen toimi EMI Music Finlandin kotimaisen musiikin tuotantopäällikkönä (A&R Manager). Nykyisin hän toimii perustamansa Jiffel Music Groupin toimitusjohtajana. Jiffel Music Groupissa on kolme levymerkkiä, musiikkikustantamon ja Jiffel Studios -musiikkistudiot.

Lähteet

Aiheesta muualla 
 Jukka Hynynen aloittaa EMIn kotimaisen musiikin A&R:nä. EMI Music Finland.
 EMI Music Finland Recruits Jukka Hynynen as Head of Domestic A&R. Music Export Finland.
 Miksi mun hittibiisi ei kelpaa. Elvis ry.
 Levy-yhtiöille tulvii demoja - harvalle levytyssopimus. Yle Uutiset.
 Kitaraa pitkin sohvalta alas . Sana-lehti. (vanhentunut linkki)
 Jukka Hynynen lauluntekijänä - Fono.fi

Suomalaiset muusikot
Suomalaiset lauluntekijät
Vuonna 1980 syntyneet
Elävät henkilöt
Kayako Saeki

Kayako Saeki (Takako Fuji) on Takashi Shimizun Kauna-elokuvassa esiintyvä hahmo ja antagonisti, jonka ympärillä kaikki kolme elokuvaa pyörivät.

Ulkomuoto 
Kayakolla on tummat ja tuuheat hiukset, jotka usein roikkuvat hänen kasvojensa edessä. Hänellä on laajentuneiden silmiensä alla luonnottoman tummat silmänalukset. Kayako pitää narisevaa, kurkusta tulevaa ääntä, jota hän piti yrittäessään niska murtuneena hengittää. (Toshio taas matkii kissansa voimakasta mau’untaa.) Kayako pystyy Toshion tapaan kävelemään, mutta raahautuu yleensä eteenpäin käsiensä avulla.

Tarina 

Kayako, hänen miehensä Takeo, poikansa Toshio ja lemmikkikissa Mar elivät talossa onnellisina, kunnes Takeo eräänä päivänä luki vaimonsa päiväkirjaa ja sai selville hänen rakastuneen toiseen mieheen. Mies mursi Kayakon niskan tämän yrittäessä paeta alas portaita ja hukutti sitten Toshion ja Mar-kissan samaan kylpyammeeseen. Sitten hän kääri vaimonsa ruumiin muoviin, vei sen ullakolle ja hirttäytyi. Kayako ja Toshio (mahdollisesti myös Takeo) jäivät vihan ja kaunan vallassa kummittelemaan taloon.

Elokuvahahmot
Kuvitteelliset murhaajat
Schneider Electric

Schneider Electric on ranskalainen sähkötekniikan laitteita ja komponentteja valmistava yhtiö.
Yhtiö on perustettu vuonna 1836 Schneiderin veljekset Adolphe Schneider ja Joseph-Eugène Schneider taholta, ketkä ottivat haltuunsa valimon Creusotissa.

Yrityksen toimintaa Suomessa 

Yhtymä toimii Suomessa nimellä Schneider Electric Finland Oy, jonka liikevaihto on noin 124,4 milj. € (2017). Yrityksen rinnakkaistoiminimiä ovat Merlin Gerin, Schneider MGTE ja Telemecanique.

Schneider Electric omistaa vaasalaisen Vamp Oy:n. Se omisti myös 2000-luvun alussa jonkin aikaa tamperelaisen Nokian Kondensaattorit Oy:n.

Lähteet

Aiheesta muualla 

Yrityksen kotisivut

Ranskalaiset teollisuusyritykset
Ranskalaiset pörssiyhtiöt
Suomen vesilaki (2011)

Vuoden 2011 vesilaki (, ) on Suomessa 1. tammikuuta 2012 voimaan tullut laki, jonka tavoitteita ovat vesivarojen ja vesiympäristön käytön edistäminen ja järjestäminen, vesiympäristön käytöstä aiheutuvien haittojen ehkäiseminen ja vähentäminen sekä vesivarojen ja vesiympäristön tilan parantaminen. Lailla kumottiin vuoden 1961 vesilaki, joka oli voimassa vuoden 2011 loppuun saakka.

Lähteet 

Suomen ympäristölaki
Suomen vedet
Trebinje

Trebinje (kyrillisillä aakkosilla Требиње) on kunta Bosnia ja Hertsegovinan eteläosassa Dinaaristen Alppien tuntumassa, Trebišnjica-joen varrella. Idässä Trebinje rajoittuu Montenegroon ja etelässä Kroatiaan. Matkaa Adrianmerelle Trebinjestä on noin 10 km. 

Bosnia ja Hertsegovinan kunnat
HKI Crates (albumi)

HKI Crates on saman nimisen hip hop -tuottajakollektiivin 27. heinäkuuta 2012 julkaistu tuottajalevy. Sen julkaisi Monsp Records ja se julkaistiin CD:n lisäksi vinyylinä. Albumin ensimmäisenä singlenä julkaistiin kappale "Kyllä sä tiedät sen". Sillä vierailevat SP ja Kalle Kinos. Toisena singlenä julkaistiin kappale "Lelu", jolla vierailevat Kemmuru ja Puppa J. Single julkaistiin myös 7" -muodossa ja sitä varten kuvattiin musiikkivideo. Albumin kolmas single julkaistiin kappaleesta "Spessujopo". Singlellä vierailevat Solonen ja Kosola ja myös siitä julkaistiin musiikkivideo. Albumi nousi Suomen virallisen albumilistan 42. sijalle.

Kappaleet 
 Xmies & Staffro Rockin It (säv. Xmies & Staffro)
 Kyllä sä tiedät sen (SP & Kalle Kinos) (säv. Jake the Break)
 Nilkittäjät (Haamu, Rekami & Are) (säv. Clymax)
 Something Special (Gracias) (säv. Staffro)
 Diggaa (Väiski) (säv. Väiski)
 En sua nää (Super Janne) (säv. Super Janne)
 Lelu (Kemmuru & Puppa J) (säv. Aksim)
 Kotipihan kuuluisuus (Brandon & Tuomo) (säv. Janne K)
 Spessujopo (Solonen & Kosola) (säv. X23)
 Mulla on liikaa (Juno, Pyhimys & Janna) (säv. Flam)

Arvostelut 
 Soundi: 
 Tuoreet Platat:

Lähteet 

Vuoden 2012 esikoisalbumit
Suomalaiset hip hop -albumit
Aksimin tuottamat albumit
Janne K:n tuottamat albumit
X23:n tuottamat albumit
Toejoen kenttä

Toejoen kenttä on Porissa Toejoen kaupunginosassa sijaitseva jalkapallokenttä. Sitä kutsutaan toisinaan myös nimellä Toejoen Wembley. Kenttä on Kolmosessa pelaavan Toejoen Veikkojen kotikenttä. Toejoen kentällä pelataan myös vuosittain järjestettävän junioriturnauksen Pori Cupin otteluita.

Täysimittaisen nurmipintaisen jalkapallokentän lisäksi alueella sijaitsee kaksi pienempää hiekkakenttää. Kentällä on myös pukuhuonetilat sekä kioski. Puurakenteisessa katsomossa on tilaa muutamalle kymmenelle katsojalle.

Lähteet
Porin kaupunki/Nurmipintaiset kentät 
Toejoen Veikot

Suomen jalkapallostadionit
Porin rakennukset ja rakennelmat
Porin urheilu
Musan kenttä

Musan kenttä on Porissa Musan kaupunginosassa sijaitseva jalkapallokenttä. Se toimii Musan Salaman joukkueiden kotikenttänä. Kentällä pelaavat ottelunsa muun muassa Ykkösessä pelaava miesten edustusjoukkue ja Naisten Kakkosessa pelaava naisten joukkue. Musan kenttä on saanut lempinimekseen "Wembley" lontoolaisen esikuvansa mukaan.

Musan kenttä on valmistunut 1960, samana vuonna kuin Musan Salama on perustettu. Sen tekivät talkootyönä seuran aktiivit. Kenttä jäädytettiin talvisin aina 1970-luvuun alkuun asti, jolloin myös jääkiekko oli seuran ohjelmassa. Vuonna 1977 tehtiin suuri remontti, ja kenttä laajennettiin nykyisiin mittoihinsa. Remontin yhteydessä valmistuivat myös pukuhuoneet sekä kentän ja kadun välissä oleva korkea aita.

Stadionin yleisöennätys, 2 136 katsojaa, tehtiin 13.10.2018, kun MuSa voitti nousukarsintaottelun Kokkolan GBK:ta vastaan ja nousi Ykköseen. Aiempi ennätys 2 049 oli peräisin 8. kesäkuuta 2018 pelatusta paikallisottelusta MuSa – FC Jazz.

Musan kentällä on pukuhuoneiden lisäksi kahvikioski sekä keskiolutoikeuksin varustettu terassi. Puurakenteisessa katsomossa on istumapaikkoja noin 500 hengelle.

Anssi & The Golden Tears -yhtye teki 2009 Musan kentälle ja MuSalle kappaleen "Meidän Wembleyllä". Kappale on soinut MuSan edustusjoukkueen peleissä.

Lähteet
Musan Salaman kausikirja 2010
Porin kaupunki/Nurmipintaiset kentät  
Anssi & The Golden Tears - Meidän Wembleyllä

Viitteet 

Suomen jalkapallostadionit
Porin rakennukset ja rakennelmat
Porin urheilu
Musa
Hannu Hautalan luontokuvausopas

Hannu Hautalan luontokuvausopas on vuonna 2012 ilmestynyt Hannu Hautalan ja Pekka Punkarin yhteistyössä syntynyt luontokuvaukseen johdattava kirja, jonka on kustantanut Docendo. Valokuvaaja, toimittaja ja kouluttaja Pekka Punkari seuraa kirjassa lukuisat kerrat palkittua luontokuvaajaa Hannu Hautalaa tämän kuvausretkillä ja tarjoaa tämän palkittujen kuvien taustoja ja vinkkejä kuvaus- ja luontotaidoista harrastajan käyttöön, mutta mukana on myös ammattilaiselle hyödyllistä tietoa.

Kriitikon arviossa todetaan, että kirja antaa hienon kuvauksen ammattiluontokuvaajan toimenkuvasta ja paljastaa luontokuvaajan työn monipuolisuuden: itse kuvaamisen lisäksi kuluu aikaa ja vaivaa suunnitteluun, valmisteluun ja tarkkailuun. Hautala on poikkeus nykyvalokuvaajista sikäli, että hän kuvaa yhä filmille, mutta Punkari tarjoaa kuitenkin myös digikuvaajan näkökulman.

Lähteet

Aiheesta muualla
Hannu Hautalan luontokuvaopas Docendon sivulla

Kuvateokset
Vuoden 2012 kirjat
Luontokuvausopas¨
Luontovalokuvaus
Phellinaceae

Phellinaceae on koppisiemenisten Asterales-lahkoon kuuluva kasviheimo. Sen ainoa suku on Phelline, joka käsittää 12 Uuden-Kaledonian puulajia.

Tuntomerkit 
Phelline-lajit ovat puita, joiden lehtilavat ovat sahalaitaisia, harvoin ehytlaitaisia. Puut ovat kaksikotisia, emi- ja hedekasvit ovat eri yksilöitä. Yksineuvoiset kukat ovat pieniä, 4–6-lukuisia. Verhiö on tyveltään yhdislehtinen, teriö sen sijaan erilehtinen. Hedekukissa heteenpalhot ovat ponsia lyhyempiä, ja emiön surkastuma on jäljellä. Emikukissa puolestaan on joutoheteitä ja kehänpäällinen sikiäin, joka koostuu kahdesta viiteen yhteen kasvaneesta emilehdestä. Luotit ovat kookkaita ja liuskaisia sekä enemmän tai vähemmän vartalottomia. Yhdessä sikiäimessä on 2–5 siemenaihetta kärki-istukassa. Hedelmä on luumarja, jonka kivet ovat erillisiä toisistaan.

Luokittelu 

Heimon läheisin sukulainen on heimo Argophyllaceae. Heimot ovat toistensa rinnakkaishaaroja Asterales-lahkon evoluutiopuussa ja muodostavat yhteisen kladin. Sen ominaisuuksia ovat tietyt piirteet korkissa, siitepölyssä, emiön vartalossa ja siemenaiheissa. Aikaisemmin heimo on sijoitettu orjanlaakerikasveihin (Aquifoliaceae) tai omana heimonaan lahkoon Icacinales.

Lähteet 
 Stevens, P. F. 2001-: Angiosperm Phylogeny Website. Version 12, July 2012 [and more or less continuously updated since]. http://www.mobot.org/mobot/research/apweb/

Viitteet 

Asterales
Kasviheimot
Ace of Spades (videopeli)

Ace of Spades oli Minecraftin kaltainen joukkuepohjainen ensimmäisen persoonan ammuntapeli. RuneScape-pelistä tunnettu Jagex julkaisi sen joulukuussa 2012. Peli ei saavuttanut koskaan suurta kaupallista suosiota, ja sen palvelimet suljettiin lopullisesti maaliskuussa 2019.

Pelaaminen 
Pelissä oli aina kaksi joukkuetta: sininen ja vihreä.

Aseet 
Pelissä oli käytössä rakentamiseen soveltuvia palikoita, lapioita, kaivamiseen ja hakkaamiseen soveltuva hakku, kranaatteja sekä aseita. Asevaihtoehdot riippuivat sotilasluokasta (eng. class), joita oli neljä: singon, Minigunin ja kranaatteja sisältävä commando; tarkkuuskiväärin, pistoolin ja miinoja sisältävä marksman; konekiväärin, selässä olevan rakettirepun sekä maahan asetettavan automaattisen tykin sisältävä rocketeer ja haulikon, porakanuunan ja tavallista tehokkaammat kaivuuvälineet sisältävä miner.

Pelimuotoja

CTF 
CTF eli Capture the Flag (arkikielessä lipunryöstö) oli pelin yleisin pelimuoto. Siinä kummallakin joukkueella oli oma salkku (intel) ja tukikohta. Pelaajien oli käytävä ”varastamassa” vihollisen ”alueelta” vastapuolen salkku ja vietävä se omaan tukikohtaan, mistä joukkue sai pisteen. Peli saattoi ratketa esimerkiksi 15 pisteestä, ja toisen joukkueen saavutettua vaaditun määrän peli päättyi ja usein myös taso vaihtui.

TDM 
TDM eli Team Deathmatch oli pelimuoto, jossa pisteitä sai vain vastapuolen tappamisesta. Pelimuotoon ei liittynyt lipunryöstöä.

Zombie! 
Zombie! oli pelimuoto, jossa sinisen joukkueen pelaajat olivat zombeja ja vihreän joukkueen pelaajat ihmisiä. Pelimuoto erosi TDM:stä siinä, että zombit eivät voineet käyttää aseita ja kranaatteja. Jos zombi tappoi ihmisen, tämä muuttui myös zombiksi ja siirtyi samalla sinisten puolelle.

Classic CTF 
Classic CTF eli Classic Capture the Flag oli lipunryöstöä koskenut vanhan Ace of Spadesin pelimuoto. Se oli melko samanlainen kuin tavanomainen CTF, mutta pelaajilla oli vain yksi hahmo ja kolme asetta. Pelimuodossa oli Ace of Spadesin vanhemman version asioita: esimerkiksi kaivaminen oli erilaista.

Muokattavuus beetaversiossa 
Pelin beetaversioon pystyi lataamaan helposti uusia skinejä eli tekstuureja. Peli latasi osan tekstuureistaan PNG-kansiosta, joka sijaitsi sen juurihakemistossa. Esimerkiksi kaikki tähtäinkuvat ja muut pienemmät grafiikat sijaitsivat PNG-kansiossa. Tekstuurit ja pelimekaniikat olivat puolestaan KV6-kansiossa. Jos esimerkiksi halusi ladata uuden tekstuurin lapiolle, verkosta ladattiin uusi aiemman Spade.kv6-tiedoston korvannut KV6-tiedosto, jonka jälkeen lapio oli Spade.kv6-tiedoston määrittelyn mukainen. Juurihakemistosta löytyi myös pelin oma config.ini. Asetustiedostosta pystyi muuttamaan muun muassa pelin resoluutiota ja omaa pelinimeä. Oletuksena pelin juurihakemisto löytyi muodossa C:/Ace of Spades tai C:/Program Files/Ace of Spades.

Aiheesta muualla 
 Pelin viralliset kotisivut 
 Kokoversion Steam - sivut
 Lataa ilmainen Beta 0.75 - versio täältä
 Reaaliaikainen lista Beta - pelipalvelimista
 Uusia skinejä, modeja yms. Ace of Spadesiin

Ensimmäisen persoonan ammuntapelit
Avoin pelimaailma -pelit
Indie-videopelit
Verkkomoninpelit
Windows-pelit
Vuoden 2012 videopelit
Livarot

Livarot on ranskalainen lehmänmaidosta valmistettava pehmeä ja pestykuorinen juusto. Se on kotoisin Pays d'Augesta, Normandiasta. Livarot'lla on EU:n suojattu alkuperänimitys, ja sitä saa valmistaa vain Calvadoksen ja Ornen departementeissa.

Livarot-lieriön reunassa on viisi tunnusomaista raitaa, jotka tehdään nykyisin paperista. Nauhojen tarkoitus on pitää juusto muodossa kypsymisen aikana. Lieriö on noin 5 cm korkea ja 7–12 cm läpimitaltaan. Livarot kypsyy vähintään kuukauden ajan, jolloin juustoja käännellään ja huuhdellaan kolme kertaa viikossa. 

Livarot'n rasvapitoisuus on 40 % kuiva-aineesta. Sen maku on karvas, hapahko ja mausteinen, ja se sopii jälkiruokajuustoksi tai juustotarjottimelle.

Lähteet

Aiheesta muualla 
Cheese-France: Livarot 
Livarot 

Ranskalaiset juustot
Lehmänmaitojuustot
Giant Bomb

Giant Bomb on yhdysvaltalainen videopelien arvostelusivusto ja wiki, jonka loivat GameSpotin editoijat Jeff Gerstmann ja Ryan Davis. Sivuston blogi avattiin 6. maaliskuuta 2008 ja koko nettisivusto avattiin 21. heinäkuuta 2008. Giant Bombin pääkonttori sijaitsi ensin Sausalitossa, Kaliforniassa, mutta sen paikka vaihtui 26. kesäkuuta 2011 San Franciscoon.

Pääsisältö

Uutiset

Giant Bombin uutiset kirjoitti aluksi uutistuottaja Klepek ja kirjoittaja Navarro. Artikkelit eivät ole rajoitettuja ainoastaan peliuutisiin, vaan ne sisälsivät usein tutkivan journalismin osia videopeliteollisuudesta, kuten Team Bondin ympärillä pyörivästä kiistasta.

Arvostelut

Videopelit Giant Bomb arvostelee viiden tähden skaalalla, jossa viisi tähteä on korkein arvosana ja yksi tähti matalin arvosana. Videopeliarvostelut otettiin ensimmäistä kertaa käyttöön Giant Bombilla 20. kesäkuuta 2008, kun se arvosteli PlayStation 3:lle julkaistun Metal Gear Solid 4: Guns of the Patriotsin. Metacritic on tiedottanut Giant Bombin tehneen yhteensä yli 700 arvostelua, joista yli 405 on ollut positiivisia, yli 201 ristiriitaisia ja yli 100 negatiivisia. Noista arvosteluista 29 prosenttia on korkeampia, 3 prosenttia sama ja 68 prosenttia on alempia kuin Metacriticin antamat keskiarvosanat.

Lähteet

Videopelisivustot
Wiki
Luciano Narsingh

Luciano Narsingh (s. 13. syyskuuta 1990 Amsterdam, Alankomaat) on alankomaalainen jalkapalloilija, pelipaikaltaan laituri tai hyökkäävä keskikenttäpelaaja. Hän edustaa Eredivisiessä pelaavaa Feyenoordia.

Narsingh edusti junioritasolla Zeeburgiaa, AZ Alkmaaria, Ajaxia ja Heerenveeniä. Ammattilaisuransa hän aloitti Heerenveenissä vuonna 2008. Hän edusti PSV Eindhovenia vuosina 2012–2017 ja brittiläistä Swansea Cityä tammikuusta 2017 heinäkuuhun 2019. Hän on pelannut Eredivisiessa yli 180 ottelua ja Englannin Valioliigassa 31 ottelua.

Narsingh pelasi Alankomaiden eri juniorimaajoukkueissa. Alankomaiden A-maajoukkueen valmentaja Bert van Marwijk valitsi Narsinghin vuoden 2012 EM-kilpailuihin, joissa hän jäi vaihtopelaajaksi ilman peliaikaa. Narsingh on pelannut kaikkiaan 19 maaottelua vuosina 2012–2016. Hän teki maalin elokuussa 2012 ystävyysottelussa Belgiaa vastaan, syyskuussa 2012 MM-karsintaottelussa Turkkia vastaan, kesäkuussa 2015 EM-karsintaottelussa Latviaa vastaan ja maaliskuussa 2016 ystävyysottelussa Englantia vastaan.

Myös Narsinghin isoveli Furdjel on ammattilaisjalkapalloilija.

Lähteet 

Alankomaalaiset jalkapalloilijat
Vuonna 1990 syntyneet
Elävät henkilöt
Libor Hudáček

Libor Hudáček (s. 7. syyskuuta 1990 Levoča, Tšekkoslovakia) on slovakialainen jääkiekkohyökkääjä, joka pelaa KHL-joukkue Neftehimik Nižnekamskissa. Hänen veljensä on jääkiekkomaalivahti Július Hudáček.

Ura
Hudáček on Spišská Nová Vesin kasvatti. Hän on pelannut Slovakian Extraligassa Slovakian alle 20-vuotiaiden maajoukkueen ja Slovan Bratislavan paidassa. Hudáček edusti Slovakiaa MM-kisoissa 2012.

Tilastot

Lähteet

Slovakialaiset jääkiekkoilijat
Slovakialaiset olympiamitalistit
Vuonna 1990 syntyneet
Elävät henkilöt
Pilvimetsähaukka

Pilvimetsähaukka  (Accipiter collaris) on  haukkojen heimoon kuuluva lintu. Se tunnetaan muutamilta paikoilta Andien länsi- ja itärinteiltä Lounais-Venezuelasta (Mérida, Táchira), Kolumbiasta ja Ecuadorista sekä myös Perun puolelta.

Sen populaatio on pieni, mutta sen ei ole havaittu supistuvan. Jos niin kuitenkin käy, sen luokitus muuttuu uhanalaiseksi. Se on hyvin herkkä ihmisen aiheuttamille häiriöille.

Sen elinpiiriä ovat subtrooppiset ja trooppiset kosteat vuoristometsät.

Lähteet

Aiheesta muualla

 Lintuhaukat
Reino Myllymäki

Reino Myllymäki on suomalainen liikkeenjohdon konsultti, ammattimentori, tietokirjailija ja IT-alan vaikuttaja. Vuosina 2010–2017 Myllymäki toimi CxO Mentor Oy ja CxO Professional Oy -nimisten ammattimentorointiyritysten mentorina, johtotehtävissä ja osakkaana. Myllymäki on yksi molempien yhtiöiden perustajista. Hän on myös vuonna 2013 perustetun Ketterät Kirjat Oy:n toimitusjohtaja ja vuodesta 2017 alkaen yrityksen omistaja.

Myllymäki on koulutukseltaan diplomi-insinööri. Hänellä oli pitkä ura YIT:n palveluksessa lähinnä tietohallinnon tehtävissä toimien viimeisinä vuosina konsernin tietohallintojohtajana.

Aikaisemmin Myllymäki toimi myös Kauppalehden Johtamisen Käsikirjojen tietohallinnon käsikirjan päätoimittajana vuosina 2009-2016. Hän on kirjoittanut useita artikkeleita tietohallinnon johtamiseen ja kehitysprojektitoimintaan liittyen.

Myllymäki on kirjoittanut kaikkiaan kahdeksan johtamisen kirjaa: Tietohallinnon organisointi, Muutosjohtamisen opas, Tehokkuus ensin!, Sano se selvästi!, Pöhinää?, Strategiatyökirja, Business Case ja Palvelujen hinnoittelu sekä paikallishistoriaa käsittelevän kirjan Ruohottuneet polut, asvaltoidut kadut ja ilmailuhistoriaa käsittelevän kirjan Ohjaamot - Suomen sotilaslentokoneet sekä viisi VL Myrsky - Historia ja entisöinti -julkaisua. Lisäksi hän ollut pääkirjoittajana kirjoissa: Miksi tietojärjestelmäprojekti epäonnistuu?, Onnistunut tietojärjestelmäprojekti. Osa 1: Neuvoja tietojärjestelmää hankkivalle, Yhdistysjohtamisen opas ja Ohjaamot - Suomen liikennelentokoneet.

Myllymäki on ICT Leaders Finland ry:n perustajajäsen. Hän toimi yhdistyksen hallituksessa vuosina 2012-2015. Vuosina 2016-2019 hän oli Tieto- ja viestintätekniikan ammattilaiset TIVIA ry:n hallituksen jäsen sekä tietoyhteiskunta- ja vaikuttamistoimikuntien puheenjohtaja. Hän on myös Ilmailumuseoyhdistys ry:n hallituksen jäsen ja Keski-Uusimaa-lehden kolumnisti.

Tietoviikko-lehti valitsi Myllymäen seitsemän kertaa 100 tivi-vaikuttajan joukkoon vuosina 2008-2014.

Lähteet 

Suomalaiset tietokirjailijat
Vuonna 1964 syntyneet
Elävät henkilöt
Dillon

Dillon on muun muassa seuraavien henkilöiden sukunimi:

 Angus Dillon (s. 1881), kanadalainen haavipalloilija ja olympiavoittaja
 Bobby Dillon (s. 1930), yhdysvaltalainen amerikkalaisen jalkapallon pelaaja
 Brenden Dillon (s. 1990), kanadalainen jääkiekkoilija
 C. Douglas Dillon (1909–2003), yhdysvaltalainen republikaanipoliitikko ja diplomaatti
 Georges Dillon-Cavanagh (1873–1944), ranskalainen kalpa- ja florettimiekkailija ja olympiavoittaja
 Jerome Dillon (s. 1969), yhdysvaltalainen muusikko
 John Dillon (1851–1927), irlantilainen poliitikko
 John Blake Dillon (1814–1866), irlantilainen poliitikko
 Kevin Dillon (s. 1965), irlantilais-yhdysvaltalainen näyttelijä
 Marc Dillon, Jolla-yhtiön matkapuhelinten kehittäjä
 Matt Dillon (s. 1964), yhdysvaltalainen näyttelijä
 Melinda Dillon (s. 1939), yhdysvaltalainen näyttelijä

Kuvitteellisia henkilöitä 
 George Dillon, elokuvassa Predator – saalistaja
 Maxwell Dillon, Elektro, rikollinen Marcel Comicsin sarjakuvissa, Hämähäkkimiehen vihollinen
Magnusson

Magnusson on muun muassa seuraavien henkilöiden sukunimi:

 Anna Magnusson (s. 1995), ruotsalainen ampumahiihtäjä
 Anneli Magnusson, Pandora (s. 1970), ruotsalainen eurodance-laulaja
 Bengt Magnusson (k. 1236 tai 1237), ruotsalainen piispa
 Christine Magnusson (s. 1964), ruotsalainen sulkapalloilija
 Conrad Magnusson (1874–1924), yhdysvaltalainen köydenvetäjä ja olympiavoittaja
 David Magnusson (1925–2017), ruotsalainen psykologian professori
 Elin Magnusson (s. 1982), ruotsalainen jalkapalloilija
 Eriikka Magnusson (s. 1946), suomalainen näyttelijä ja ohjaaja
 Erik Magnusson (s. 1919), ruotsalainen kuvataiteilija ja kuvanveistäjä
 Gustaf Magnusson (1902–1993), suomalainen kenraalimajuri ja Mannerheim-ristin ritari
 Gustaf Magnusson (1890–1957), ruotsalainen taidemaalari ja graafikko
 Gösta Magnusson (1915–1948), ruotsalainen painonnostaja
 Hörður Björgvin Magnússon (s. 1993), islantilainen jalkapalloilija
 Jón Arnar Magnússon (s. 1969), islantilainen yleisurheilija
 Lennart Magnusson (1924–2011), ruotsalainen miekkailija 
 Magnús Ver Magnússon (s. 1963), islantilainen voimanostaja ja voimamies
 Olavi Maununpoika (, ), 1405–1460), Suomen piispa
 Peter Magnusson (s. 1984), ruotsalainen jalkapalloilija
 Sigurður A. Magnússon (1928–2017) oli islantilainen kirjailija, toimittaja ja kriitikko
 Thomas Magnusson (s. 1950), ruotsalainen maastohiihtäjä
 Torbjörn Magnusson, ruotsalainen yritysjohtaja.

Kuvitteellisia henkilöitä 

 Arn Magnusson, Jan Guilloun kirjasarjan päähenkilö
Andrés Bacallar

Andrés Bacallar (1515? Calaritan – marraskuu 1612) oli italialainen roomalaiskatolinen arkkipiispa. Hän sai nimityksen Algheron hiippakunnan piispaksi 13. tammikuuta 1578. Hän toimi tässä tehtävässä, kunnes sai 13. syyskuuta 1604 nimityksen Sassarin arkkipiispaksi, jona hän toimi, kunnes kuoli kahdeksan vuotta myöhemmin.

Lähteet 

Italialaiset piispat
Katoliset arkkipiispat
Vuonna 1515 syntyneet
Vuonna 1612 kuolleet
Edward de Bono

Edward de Bono (19. toukokuuta 1933 – 9. kesäkuuta 2021) oli maltalainen psykologi, filosofi, tietokirjailija ja konsultti. Hän kirjoitti lukuisia teoksia ajattelusta. De Bono teki tunnetuksi käsitteen lateraalinen ajattelu, joka tarkoittaa viitekehysten sivuun astumista ja loogisten kaavojen tietoista rikkomista pyrittäessä johonkin päämäärään, jonka saavuttaminen loogisesti olisi huomattavan vaikeaa.

Suomennettuja teoksia

 Uusi tapa oivaltaa. Lateraalisen ajattelun opas. (WSOY 1971, Suomentanut Leena Lehto) (The Use of Lateral Thinking, 1967)
 Kuusi ajatteluhattua (1990) (Six Thinking Hats, 1985)
 Minä olen oikeassa, sinä väärässä (1991) (I Am Right, You Are Wrong, 1991)

Muita teoksia

 The Mechanism of the Mind (1969)
 Lateral Thinking: Creativity Step by Step (1970)
 Po: A Device for Successful Thinking (1972)
 How to Have A Beautiful Mind (2004)

Lähteet

Aiheesta muualla

Maltalaiset kirjailijat
Psykologit
Vuonna 1933 syntyneet
Vuonna 2021 kuolleet
Skandinaavinen aamiainen

Skandinaavinen aamiainen on Skandinavian alueen ruokatottumusten mukainen aamiainen, jollaista syödään pääosin Pohjoismaissa. Skandinaavisen aamiaisen noutopöydässä on esimerkiksi leipälajitelmat levitteineen, rusinat ja luumut, tuoremehut, aamiaishiutaleet ja murot, maito, jogurtti sekä hedelmiä. Norjalaisen aamiaisen tunnistaa sillivalikoimasta, ruotsalaisen näkkileivistä ja korpuista ja tanskalaisen puolestaan maustekurkuista ja leivälle levitettävästä sulasta ihrasta suolan kera.

Skandinavian laajamittaisiin suosikkeihin kuuluu esimerkiksi kala-aamiainen, johon kuuluu eri maissa mm. savulohta munakokkelilla ja paistettua lohta kermassa muhennetulla pinaatilla.

Katso myös

 Skandinaavinen keittiö

Lähteet

Ateriat‎
Pohjoismaat